הבשר הכי טעים שאכלתי בחיים | בא לי לבשל
→ סיכום מסעדות שנת 2013
פופקורן כרובית ←
מדובר בקצביה חדשה שממוקמת ברחוב הקצביות מאחור שוק הכרמל. אני מעולם לא התחברתי לבשר בשוק הכרמל אך כאן מדובר בקצביה שונה לגמרי.
קודם כל היא מצוחצחת ומהממת . מעוצבת בסטייל וכל נתח בשר שנמצא שם עושה חשק..הרגשתי כמו ילדה בחנות ממתקים. מאחורי הדלפק זיהיתי את ירון קסטנבאום-השף. בנוסף, יש צוות חייכן שעושה שמח ומוזיקה כיפית ברקע.
הקטע המגניב ביותר הוא שמבקשים נתח בשר ומיד מכינים לכם אותו במקום על המנגל. אכלנו סטייק אנטריקוט הכי שומני ועסיסי שאכלתי בחיים (בתמונה בתחילת הפוסט). ביחד עם כוס יין זה הדבר הכי כייפי שאפשר לעשות בשישי בצהריים או בכלל בחיים.
יש שם חבורות אנשים עומדים וזוללים בשר (מי שמקומבן או סתם בר מזל יושב ב 3-4 שולחנות קטנטנים שמצויים שם, אבל זה לא באמת משנה לכם אם אתם יושבים או עומדים כשאתם אוכלים את הבשר המשובח הזה).
ועדין לא הגעתי לגולת הכותרת. יש בשרים מעושנים ומיוחדים שמכינים במקום – נתחים גדולים של בשרים שונים, צלעות וכו'. ראיתי נתח ושאלתי מה זה. ירון ענה, זה ברוסט, זה 70% שומן , זה לא לאנשים רגילים רק לחזירים. הסכמתי להיות חזירה וביקשתי לטעום. אני לא יכולה לתאר לכם איזה טעים ונימוח ומושלם היה הבשר הזה. מאז אני חולמת עליו ואפילו הלכתי לשוק באמצע השבוע וביקשתי שוב אך לצערי הרב אמרו שיש אותו רק בשישי.
טעמנו גם קבבים מצויים, צלע טלה,יש גם תבשילים..בלה בלה בלה ברוסט! ברוסט! ברוסט!
התחלנו לאכול פליאו (תזונה פליאוליטית). אני בינתיים לא מסבירה ולא ממליצה כי רק התחלתי (מי שרוצה שיקרא באינטרנט) אבל האוכל פה משתלב לנו מצוין ומקווה שזה יסתבר כבריא. ולחובבי הפליאו- שאלתי אם יש סיכוי לבשר אוכל עשב ואמרו שאולי יהיה בהמשך.
נזכרתי שאבא שלי היה אומר בצחוק כשהיה אוכל טעים שהוא לא היה רוצה שיגמר- ממש לא טעים, לא כדאי לכם (תוך שהוא זולל כמובן) וזאת התחושה שיש לי עכשיו..אל תבואו לא כדאי לכם (או לפחות תדאגו שישאר לי מהברוסט).